วันจันทร์ที่ 18 มกราคม 2564
ดีอีเอส-ทีมพัฒนา จับมือแถลงส่งมอบแอปหมอชนะให้รัฐบาลเพื่อความยั่งยืน
ดีอีเอส-ทีมพัฒนา จับมือแถลงส่งมอบแอปหมอชนะให้รัฐบาลเพื่อความยั่งยืน
“พุทธิพงษ์”แถลงร่วมทุกภาคส่วนที่เกี่ยวข้องและกลุ่มผู้พัฒนาแอปหมอชนะเปิดเหตุผลการถ่ายโอนหมอชนะให้รัฐเพราะมองอนาคตการใช้ประโยชน์จากแอปได้อย่างยั่งยืนจำเป็นต้องมีทรัพยากรทั้งด้านงบประมาณและกำลังคนมาอัดฉีดในระยะยาวซึ่งภาครัฐคือคำตอบดีที่สุดด้านกรมควบคุมโรคเผยแอปหมอชนะเคาะ3สีแจ้งสถานะกลุ่มเสี่ยง
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(18ม.ค. 64)ได้มีการประชุมร่วมกันเพื่อติดตามข้อสรุปในการดูแลระบบแอปพลิคชั่นหมอชนะหลังจากกลุ่มผู้พัฒนาได้ถ่ายโอนการดูแลให้กับรัฐโดยมีผู้บริหารและผู้แทนจากทุกภาคส่วนที่เกี่ยวข้องได้แก่นางสาวอัจฉรินทร์พัฒนพันธ์ชัยปลัดกระทรวงดิจิทัลฯนพ.ปรีชาเปรมปรีรองอธิบดีกรมควบคุมโรคนายสุพจน์เธียรวุฒิผู้อำนวยการสำนักงานพัฒนารัฐบาลดิจิทัล(สพร.)รวมทั้งนายอนุชิตอนุชิตานุกูลและนายสมโภชน์อาหุนัยตัวแทนกล่มผู้พัฒนาแอปหมอชนะ
“สืบเนื่องจากประเด็นที่มีคำถามจากสังคมการใช้แอปหมอชนะขอเรียนไปยังพี่น้องประชาชนว่าการทำงานตั้งแต่ทีมงานพัฒนาหมอชนะ9-10เดือนที่แล้วจนถึงปัจจุบันก็ยังหารือด้วยดีกันอย่างต่อเนื่องเพื่อควบคุมการแพร่ระบาดของโควิด-19ในวันนี้ได้เชิญผู้แทนที่เกี่ยวข้องมาอย่างครบถ้วนซึ่งยังทำงานร่วมกันมาด้วยดีโดยตลอด”นายพุทธิพงษ์กล่าว
ทั้งนี้แอปหมอชนะมีการพัฒนากันมาเป็นลำดับที่ผ่านมาทำเพื่อรองรับการใช้งานหลายเรื่องซึ่งการที่รัฐบาลนำมาใช้งานรองรับผู้ใช้งานจำนวนมากจำเป็นต้องมีทีมงานพื้นที่ในการเก็บข้อมูลบนระบบคลาวด์ที่รองรับการใช้งานที่มากขึ้นซึ่งเจตนารมย์ที่ส่งมอบหมอชนะให้รัฐบาลเป็นของผู้พัฒนาตั้งแต่แรกเพื่อให้มีการบริหารจัดการกันเป็นระบบมีผู้รับผิดชอบอย่างจริงจังโดยกลุ่มผู้พัฒนาที่เป็นทีมงานอาสาก็ยังสนับสนุนการพัฒนากับรัฐบาลต่อไป
นอกจากนี้จำนวนผู้ใช้งานที่เพิ่มขึ้นจำเป็นต้องใช้ทรัพยากรโดยเฉพาะงบประมาณเพื่อสนับสนุนการดำเนินการในระยะยาวและบุคลากรที่ทำงานกันแบบประจำแบบ24ชั่วโมงเข้ามาเสริมจากเดิมเป็นการทำงานในรูปแบบทีมพัฒนาอาสาจึงมีการขยับบทบาทออกไปเป็นที่ปรึกษา
รมว.ดิจิทัลฯย้ำด้วยว่าความเชื่อมั่นเป็นเรื่องสำคัญมากฟังก์ชั่นสีต่างๆในการแจ้งสถานะแจ้งเตือนประชาชนกรมควบคุมโรคจะเข้ามาเร่งให้มีการแจ้งเตือนได้รวดเร็วขึ้นยิ่งใช้เยอะข้อมูลยิงแม่นยำรวดเร็วดังนั้นอยากขอให้ประชาชนช่วยกันใช้แอปหมอชนะกันเยอะๆเพื่อการแจ้งเตือนเข้ามาในระบบและส่งแจ้งเตือนกลุ่มเสี่ยงจะยิ่งรวดเร็วขึ้น”นายพุทธิพงษ์กล่าว
“ยืนยันว่าเราและนักพัฒนาได้มีการหารือกันตั้งแต่ต้นใครออกข่าวอย่างไรมาเราไม่ทราบแต่ตอนนี้ยืนยันว่านักพัฒนาไม่ได้ถอนตัวเขาก็ยังอยู่กับเราไม่ได้ทิ้งกันไปไม่มีการถอนตัวซึ่งถอนตัวไม่ได้เพราะเริ่มพัฒนาร่วมกันมาตั้งแต่แรกในปัจจุบันเมื่อมีการใช้งานมากขึ้นจากหลักแสนเป็น5-6ล้านคนจำเป็นต้องมีงบประมาณในการขยายการดำเนินงานมีกรอบงบประมาณแล้วซึ่งผู้คิดกรอบงบประมาณคือผู้พัฒนานั่นเองโดยที่ผ่านมาก็ได้มีการใช้งบประมาณกลางเป็นค่าเช่าคลาวด์ แต่ผู้พัฒนาไม่คิดค่าแรงเลยและเมื่อต้องใช้งานกันอย่างจริงจังก็ต้องมีเงินเพื่อเป็นงานประจำมีที่เก็บข้อมูลที่รองรับจำนวนผู้ใช้งานได้และการทำงานต่อจากนี้ของนักพัฒนาต่อจากนี้ก็ยังทำงานร่วมกันอยู่ไม่ได้หายไปไหนยังสนับสนุนการทำงานของรัฐบาลต่อไป”นายพุทธิพงษ์กล่าว
นางสาวอัจฉรินทร์พัฒนพันธ์ชัยปลัดกระทรวงดิจิทัลฯกล่าวว่ารัฐและทีมผู้พัฒนาฯทำงานร่วมกันมาตั้งแต่เริ่มแรกเมื่อปีที่ผ่านมาและเมื่อสถานการณ์เปลี่ยนแปลงและศบค.ต้องการใข้แอปมาช่วยติดตามกลุ่มเสี่ยงกระทรวงฯจึงได้รับนโยบายมาเมื่อยอดใช้งานทะลุ5ล้านคนช่วงหลังปีใหม่ว่าต้องมีการขยายพื้นที่การใช้งานบนระบบคลาวด์เพราะเรามีระบบคลาวด์กลางภาครัฐอยู่แล้วส่วนข้อมูลผู้ใช้งานมีแต่กรมควบคุมโรคเรียกใช้ได้
เมื่อมีกรณีพบผู้ติดเชื้อ
นพ.ปรีชาเปรมปรีรองอธิบดีกรมควบคุมโรคกล่าวว่าที่ผ่านมากรมควบคุมโรคและทีมผู้พัฒนาได้ทำงานร่วมกันมาโดยตลอดโดยในการแจ้งเตือนสถานะเสี่ยงของผู้ใช้งานนั้นมีประเด็นสำคัญ2เรื่องได้แก่1.ข้อมูลส่วนบุคคลและ2.ฐานของข้อมูลจะต้องดูแลโดยหน่วยงานรัฐที่เกี่ยวข้องซึ่งในที่นี้คือกรมควบคุมโรคซึ่งการเปลี่ยนสีQR codeเพื่อเปลี่ยนการแจ้งเตือนสถานะจากสีเขียวนั้นต้องผ่านกระบวนการยืนยันหลังการสอบสวนโรคของผู้ป่วยยืนยันก่อน
โดยการอัพเดทสถานะจะมี3สีได้แก่QR codeสีแดงผู้ป่วยยืนยัน, QR codeสีส้มผู้มีความเสี่ยงสูงในการใกล้ชิดผู้ป่วยที่ต้องได้รับการเฝ้าระวังติดตามสังเกตอาการและมารับการตรวจเชื้อและQR codeสีเขียวคือประชาชนทั่วไปหรือกลุ่มผู้ที่มีความเสี่ยงต่ำอาจได้รับข้อความแจ้งเตือนเฝ้าระวังตนเอง
ดังนั้นขอให้มีความเข้าใจอย่างถูกต้องเรื่องสีQR codeว่าแอปจะไม่สามารถเปลี่ยนสีเองได้เพราะแอปคุยกันเองไม่ได้ต้องมีการรวบรวมข้อมูลทั้งจากคนของกรมฯที่ลงไปอยู่ในระดับเขตและจังหวัดข้อมูลในไทม์ไลน์ของผู้ใช้แอปหมอชนะและการแปลงข้อมูลหลังการสอบสวนโรคจากนั้นกรมฯจะแจ้งส่วนงานที่เกี่ยวข้องให้เปลี่ยนสีของสถานะQR codeของกลุ่มเสี่ยง
นายสุพจน์เธียรวุฒิผู้อำนวยการสำนักงานพัฒนารัฐบาลดิจิทัล(สพร.)กล่าวว่าตลอดการทำงาน8-9เดือนที่ผ่านมาเป็นแบบอย่างของความร่วมมือกันระหว่างภาครัฐและเอกชนซึ่งเมื่อมีการใช้งานมากขึ้นก็จำเป็นต้องบริหารจัดการให้เป็นระบบรองรับจำนวนคนใช้งานที่มากขึ้นและการทำงานก็จะเป็นในแบบรูปแบบเดิมมีการร่วมมือการพัฒนาหมอชนะตั้งแต่ต้นและส่วนเรื่องการดูแลข้อมูลสพร.ก็ยังเป็นผู้ดูแลข้อมูลและอยากขอให้ประชาชนช่วยกันดาวน์โหลดแอปหมอชนะมาใช้งาน
นายอนุชิตอนุชิตานุกูลหนึ่งในกลุ่มผู้พัฒนาแอปหมอชนะกล่าวว่าทีมอาสาฯมองว่าถึงเวลาที่แอปนี้ต้องมีการดูแลอย่างเป็นทางการจากที่ผ่านมาอยู่ในลักษณะอาสาสมัครอีกทั้งคำแนะนำการใช้งานต่างๆการสื่อสารจำเป็นต้องมีเอกภาพชัดเจนควรต้อง“สื่อสารจากรัฐบาล”เพื่อสร้างความชัดเจน
นายสมโภชน์อาหุนัยทีมผู้พัฒนาแอปหมอชนะกล่าวว่ากลุ่มคนทำงานอาสาสมัครมุ่งพัฒนาแอปเพื่อประโยชน์ต่อประเทศทั้งในเชิงเศรษฐกิจและสังคมเป็นเครื่องมือหนึ่งดังนั้นจำเป็นต้องรณรงค์ให้ประชาชนเข้ามาช่วยกันใช้งานเพื่อให้แอปหมอชนะกลายเป็นเครื่องมือที่ทรงพลังและเมื่อถึงจุดหนึ่งจำเป็นต้องให้รัฐเป็นผู้นำในการรณรงค์การใช้งานและมีความเป็นเอกภาพ
************